Държавен вестник, бр. 38, 2011 г., стр. 101

БРОЙ  38	
Д Ъ Р Ж А В Е Н  В Е С Т Н И К 	
СТР.  101  
Чл. 32. (1) При отвеждане на конвоира­
ните лица до крайния пункт за конвоиране, 
когато конвоят се извършва на обслужваната 
от конвойното звено територия, старшият на 
конвойния наряд ги предава на длъжностното 
лице, посочено от възложителя на конвоя, 
заедно със съпроводителните документи. 
(2) При етапно или директно конвоиране 
между териториалните звена отвеждането 
на конвоираните лица до крайния пункт за 
конвоиране се извършва след приемането им 
от конвоен наряд на приемащата територи­
ална служба, на чиято територия се намира 
държавният орган, посочен от възложителя. 
(3) За предаването и приемането се попълва 
и подписва разписка по чл. 31, ал. 5.
(4) След завръщането на конвойния наряд 
старшият на наряда:
1. лично ръководи привеждането на дългото 
оръжие в режим на съхранение;
2. докладва по установения ред за изпъл­
нението на задачата на прекия си началник, 
като при възникнали извънредни ситуации 
или допълнителни обстоятелства изготвя 
писмена докладна записка;
3. представя разписката за предадените 
конвоирани лица.
Раздел III
Инструктаж на конвойните наряди
Чл. 33. (1) Ръководителите по чл. 15 и 16 
създават организация за системно и правилно 
провеждане на инструктажите, като се изготвя 
седмичен или месечен график.
(2) Преди започване на работа по изпъл­
нение на конкретна конвойна задача служи­
телите, назначени в наряда, задължително се 
инструктират.
(3) Когато служителите по чл. 10, ал. 3 
се отклоняват от преките им служебни за­
дължения по охрана на обществения ред за 
изпълнение на конкретна конвойна задача, 
това се отразява в ежедневната ведомост.
Чл. 34. (1) Преди започване на инструктажа 
инструктиращият се информира за здраво­
словното състояние на служителите, прове­
рява оръжието, снаряжението и външния им 
вид, както и необходимите за конвоирането 
документи.
(2) На инструктажа се разглеждат:
1. оперативната обстановка;
2. броят на лицата и основанието за тяхното 
конвоиране, характерът на извършените от 
тях деяния и негативните им прояви (бягство, 
агресивност и др.);
3. особеностите на маршрута или поста, 
транспортът, начинът на конвоиране, разче­
тът на силите и средствата, редът и мястото 
за предаването/приемането при етапно или 
директно конвоиране;
4. задачите на служителите, включително 
и при двупосочно конвоиране и допълнително 
предаване на лица за конвоиране;
5. действията при възникване на извънред­
ни ситуации, допълнителните обстоятелства, 
както и данни, че конвоирането ще бъде 
осуетено;
6. конкретните тактически действия и 
професионалните знания на служителите;
7. подсигуряването на конвоираните с 
храна;
8. наличието и съдържанието на личния 
багаж на конвоираните;
9. редът за връзка, взаимодействието и 
ко­о­рдинацията със звената на МВР по марш­
рута на конвоирането;
10. правата и задълженията на служителите;
11. други въпроси от организационен и 
тактически характер.
(3) Провеждането на инструктажа се доку­
ментира с полагане на подписите на инструк­
тиращия и инструктираните в ежедневната 
ведомост. 
(4) След инструктажа под личното ръко­
водство на инструктиращия или старшия на 
наряда служителите, които са определени 
да изпълняват конвойната дейност с дълго 
оръжие, го привеждат в готовност на опре­
делените за това места.
Раздел IV
Задължения на конвойния наряд
Чл. 35. След приключване на инструктажа 
старшият на конвойния наряд е длъжен да:
1. провери в наличност ли са необходи­
мите документи за конвоиране на лицата, 
отговарят ли на изискванията по чл. 36 и на 
другите условия за конвоиране, предвидени 
в инструкцията;
2. получи книжката за маршрута и необхо­
димите документи за пътуването и предава­
нето на конвоираните лица и да се подпише 
в конвойната книга;
3. изясни маршрута за конвоиране и него­
вите особености, разписанието на превозните 
средства, както и личните и роднинските 
връзки на конвоираните с хора от населените 
места по маршрута;
4. уточни кои звена на МВР са разполо­
жени по маршрута за придвижване, разста­
новката на силите, работещи по охрана на 
обществения ред, и реда за взаимодействие 
и координация с тях;
5. уведоми ОДЧ по маршрута за позивната, 
която ще ползва по време на конвоирането с 
цел осигуряване на взаимодействието и коор­
динацията със звената, през чиято територия 
ще преминава конвоят;
6. информира служителите от конвойния 
наряд за лицата, които ще бъдат конвоирани, 
характера на извършените от тях деяния или 
други правонарушения, както и други прояви 
и действия, имащи отношение към конвоя;
7. уведоми началника си или дежурния, ако 
за някой от конвойните са налице условията 
по чл. 6, т. 2 и 3;